open-index/open-wikipedia-markdown huggingface dataset:
Bonus (televisiosarja)

**Bonus** oli suomalainen MTV3-kanavalla vuosina 2002–2004 esitetty tietokilpailuohjelma. Ohjelmaa juonsi Jussi Halli. Ohjelma kuvattiin Helsingin Messukeskuksessa.

## Ohjelman kulku
Kahdessa alkukierroksessa kolme kilpailijaa yrittävät kerätä rahaa finaalikierrosta varten vastaamalla oikein esitettyihin kysymyksiin. Alkukierroksien voittaja valitsi toisen kilpailijoista finaalikierrokselle. 

## Lähteet

## Aiheesta muualla
* MTV3: Bonus
Valkoinen armeija (Suomi)

**Valkoinen armeija** oli Suomen sisällissodassa vuonna 1918 valkoisen osapuolen armeija, joka toimi Vaasaan siirtyneen senaatin alaisuudessa. Sen ylipäälliköksi nimitettiin 28. tammikuuta 1918 ratsuväenkenraali Carl Gustaf Emil Mannerheim.

## Armeijan synty
Ensimmäisessä vaiheessa armeijan johto koostui vanhan väen upseereista, Venäjältä palanneista upseereista, ruotsalaisista yleisesikuntaupseereista ja siviileistä. Miehistön runko koostui suojeluskuntajoukoista, jotka aloittivat sotatoimet Pohjanmaalla ja Karjalassa venäläisten joukkojen aseistariisumisella. Tämän helmikuun loppuun kestäneen vaiheen aikana maa jakautui valkoiseen pohjoisosaan ja punaiseen eteläosaan.

Toisessa vaiheessa Mannerheim pyrki luomaan koulutetun armeijan värväämällä lisäjoukkoja, mutta värväyksen kohtaaman vastustuksen vuoksi se lopetettiin nopeasti. Värvätty järjestyslipusto nimettiin 28. helmikuuta uudelleen Uudenmaan rakuunarykmentiksi ja toinen Suomen tasavallan vartiosto hajotettiin sotatoimien alettua.

Kolmannessa vaiheessa armeijaan saatiin joukkoja kutsuntojen kautta. Näistä joukoista saatiin koulutettu sotilasjoukko, jolle saatiin Saksasta kotiutuneista jääkäreistä upseerit ja aliupseerit. Näistä joukoista muodostettiin lopulta kuusi jääkärirykmenttiä.

## Armeijan organisaatio
Valkoinen armeija koostui ensi alkuun Päämajasta ja rintamalinjojen muodostumisen jälkeen toiminta-alue jaettiin 17. helmikuuta neljään ryhmään: Satakunnan, Hämeen, Savon ja Karjalan ryhmään. Näistä Hämeessä ja Karjalassa käytettiin armeijakuntanimitystä.

Tampereen valtauksen jälkeen huhtikuussa armeija jaettiin Länsi- ja Itäarmeijaan. Länsiarmeijaan kuuluivat Satakunnan ja Hämeen ryhmä ja Itäarmeijaan Savon ja Karjalan ryhmä. Huhtikuun lopulla itäarmeijasta erotettiin Savon ryhmä, jonka komentajana oli eversti Alexander Tunzelmann von Adlerflug sekä toukokuun alussa kenraalimajuriksi ylennetty Ernst Linder.

Tampereen valtauksen jälkeen 20. huhtikuuta mennessä suojeluskuntajoukot järjestettiin rykmenteiksi, joissa kuitenkin osa saattoi olla asevelvollisia. Näitä oli lopulta kymmenen:
* 1. Karjalan rykmentti
* 2. Karjalan rykmentti
* 3. Karjalan rykmentti
* 4. Pohjois-Pohjanmaan rykmentti
* 5. Etelä-Pohjanmaan rykmentti
* 6. Vaasan jalkaväkirykmentti
* 7. Pohjois-Hämeen rykmentti
* 8. Porin rykmentti
* 9. Pohjois-Savon rykmentti
* 10. Etelä-Savon rykmentti
Värvättyjä joukkoja olivat:
* 1. Krenatöörirykmentti
**I Vaasan krenatööripataljoona
**II Kristiinan krenatööripataljoona
**III Oulun krenatööripataljoona
* 2. Krenatöörirykmentti
**I Jyväskylän pataljoona
**II Savon pataljoona
**III Seinäjoen pataljoona

## Lähteet
* Kai Donner, Th. Svedlin, Heikki Nurmio (toim.): *Suomen vapaussota I–VIII*, Gummerus Jyväskylä 1930.
*
*

### Viitteet
Shakkiolympialaiset 1927

FIDE organisoi vuonna **1927** ensimmäiset viralliset **[[shakkiolympialaiset]]**. Kilpailut pidettiin 18. heinäkuuta – 30. heinäkuuta Lontoossa, Isossa-Britanniassa.

Voittajaksi selviytyi Unkarin joukkue. Toiseksi tuli Tanska ja kolmas oli Englanti.

## Tulokset

:

## Henkilökohtaiset palkinnot
Parhaiten menestyneille pelaajille jaettiin palkinnot. Pöytäjärjestyksillä ei ollut merkitystä. George Alan Thomas (Englanti) ja Holger Norman-Hansen (Tanska) saivat kultamitalit tuloksella 12/15 (80,0%). Pronssia sai Richard Réti (Tšekkoslovakia) tuloksella 11½/15 (76.7%). Neljännen palkinnon sai Géza Maróczy (Unkari), viidennen Ernst Grünfeld (Itävalta) ja kuudennen Max Euwe (Alankomaat).

## Muuta
Olympialaisten ohessa pelattiin myös ensimmäinen shakin naisten maailmanmestaruusturnaus.

## Lähteet
*OlimpBase
### Viitteet
A New Day Yesterday

**A New Day Yesterday - 25th Anniversary Collection 1969-1994** on Jethro Tullin DVD-julkaisu vuodelta 2003. Alun perin materiaali julkaistiin nimellä 25th Anniversary Video vuonna 1993. DVD keskittyy yhtyeen 25-vuotisjuhliin vuonna 1993 lontoolaisessa pubissa arkistomateriaalilla höystettynä. Ekstroja lukuun ottamatta kappaleet eivät ole kokonaisia.  

## Sisältö

#Introduction / Living in the Past (Bryssel 1993)
#Nothing is Easy (Isle of Wight 1970)
#25-vuotisjuhlakokoontuminen
#Teacher (Ranskan TV 1970)
#The Witch's Promise (Top of the Pops 1970)
#The Story of the Hare Who Lost His Spectacles (1973)
#Minstrel in the Gallery (Pariisi 1975)
#Aqualung (BBC Sight and Sound 1977)
#Thick as a Brick (harjoituksista 1992)
#Thick as a Brick (Madison Square Garden 1978)
#Songs from the Wood (Lontoo 1980)
#Too Old to Rock'N'Roll: Too Young to Die! (promo 1980)
#Kissing Willie (promo 1989)
#25-vuotisjuhlakiertueen harjoitukset (1992)
#Rocks on the Road (promo 1991)
#A New Day Yesterday (Bryssel 1993)

## Ekstrat

*Teacher (Ranskan TV 1970)
*The Witch's Promise (Top of the Pops 1970)
*The Story of the Hare Who Lost His Spectacles (1973)
*Aqualung (BBC Sight And Sound 1977)
*Kissing Willie (promo 1989)
*Rocks on the Road (promo 1991)
*Living in the Past (Bryssel 1993)
*The Witch's Promise (Ranskan TV 1970, piilotettu bonusraita)
Dayana Mendoza

**Dayana Sabrina Mendoza Moncada** (s. 1. kesäkuuta 1986 Caracas, Venezuela) on vuoden 2008 Miss Universum. Miss Venezuelaksi 2007 valittu Dayana Mendoza on työskennellyt mallina.

Mendoza toimi vuonna 2001 Versacen, Roberto Cavallin ja muiden muotisuunnittelijoiden mallina Italiassa, Ranskassa, Yhdysvalloissa, Englannissa, Kreikassa, Espanjassa, Saksassa, Meksikossa ja Perussa. Hän puhuu espanjaa, englantia ja italiaa.

## Lähteet

## Aiheesta muualla
Sulo Penttilä

**Sulo Vihtori Penttilä** (17. kesäkuuta 1923 Töysä – 3. elokuuta 1994 Helsinki) oli merkittävä suomalainen sosiaalidemokraatti ja ammattiyhdistysjohtaja, jonka ura huipentui toimintaan Suomen Metallityöväen Liiton puheenjohtajana vuosina 1967–1983.

Sulo Penttilä syntyi Töysässä suutarin ja käsityöläisen perheeseen. Isän kuoltua 1934 hän vastasi perheen elatuksesta tehden muun muassa saha- ja maataloustöitä. Jatkosotaan Penttilä osallistui taistelulähettinä ja haavoittui. Sodan jälkeen vuonna 1947 hän muutti Mänttään ja meni töihin paperitehtaaseen, missä alkoi hänen ammattiyhdistysuransa. Penttilä liittyi SDP:n jäseneksi 1947 ja kävi Työväen Akatemian kesäkurssin 1949 sekä Kiljavan ammattiyhdistysopiston pitkän kurssin 1950–1951. Ammattiosaston puheenjohtajaksi Sulo Penttilä valittiin 1951. Saman vuonna hän siirtyi Suomen Paperiteollisuustyöväen liiton toimitsijaksi ja eteni liitossa sihteeriksi, jota tointa hän hoiti vuosina 1957–1966.

Suomen kahtia jakautuneen ammattiyhdistysliikkeen yhdistämisessä Sulo Penttilä oli keskeisessä asemassa. Hänet valittiin vuonna 1966 Suomen Ammattiyhdistysten Keskusliiton 1. sihteeriksi ja uuden puheenjohtajan Niilo Hämäläisen aisapariksi. Suomen Metallityöväen Liiton puheenjohtajaksi Penttilä valittiin 1967. Tätä tointa hän hoiti eläkkeelle siirtymiseensä saakka vuoteen 1983.

## Lähteet
Markus Kosonen

**Markus Kosonen** (s. Tampere 18. helmikuuta 1983) on suomalainen elokuvatuottaja ja media-alan monitoimija. Hänen ensimmäinen pitkä elokuvatuotantonsa *Leijonan Sydän* esitettiin Yle TV2:ssa 23. joulukuuta 2006. Kosonen on toiminut elokuvien lisäksi aktiivisesti musiikkialalla; managerina ja festivaalituottajana.

## Elokuvat
* *Helsinki 3D* (2013)
* *Sydänjuuria* (2012; Ismo Kallio, Tiina Rinne, Mikko Reitala)
* *Sanansaattaja* (2010; Christian Sandström, Seija-Reetta Kotirinta)
* *Joskus paremmalla ajalla* (2009)
* *Taivaankulkijat* (2009)
* *Leijonan Sydän* (2005)

## Aiheesta muualla
*
Ruostepääskyt

**Ruostepääskyt** (*Cecropis*) ovat pääskyjen heimoon kuuluva varpuslintusuku. Ruostepääskyjen sukuun kuuluu BirdLifen mukaan seitsemän lajia.

## Lajit
*Idänruostepääsky (*Cecropis striolata*)
*Isoruostepääsky (*Cecropis senegalensis*)
*Isoviirupääsky (*Cecropis cucullata*)
*Punarintapääsky (*Cecropis semirufa*)
*Ruostepääsky (*Cecropis daurica*)
*Tummaruostepääsky (*Cecropis badia*)
*Viirupääsky (*Cecropis abyssinica*)

## Lähteet

## Aiheesta muualla
*Laji.fi: Ruostepääskyt (''Cecropis'')
*iNaturalist: Ruostepääskyt (''Cecropis'')
*University of Michigan, Animal Diversity Web (ADW): Cecropis 
*Global Biodiversity Information Facility (GBIF): Cecropis
Nadežda Tšižova

**Nadežda Vladimirovna Tšižova** (, s. 29. syyskuuta 1945 Usolje-Sibirskoje) on entinen neuvostoliittolainen kuulantyöntäjä ja olympiavoittaja. Hän voitti ensimmäisenä naisena yleisurheilun Euroopan-mestaruuskilpailuissa saman lajin kultaa neljissä peräkkäisissä kisoissa.

Siperiassa syntynyt Tšižova voitti tyttöjen kuulantyönnön Euroopan-mestaruuden vuonna 1964. Ensimmäisen aikuisten arvokisavoittonsa hän saavutti Budapestin EM-kilpailuissa 1966, joissa hänen voittotuloksensa oli 17,22 m. Vuoden 1968 huhtikuussa hän työnsi ensimmäisen maailmanennätyksensä 18,67 m, ja puoli vuotta myöhemmin Méxicon olympialaisissa hän saavutti olympiapronssia tuloksella 18,19 m. Toukokuussa 1969 hän valtasi maailmanennätyksen takaisin olympiavoittaja Margitta Gummelilta ja 13. heinäkuuta 1969 hän työnsi Chorzówissa tuloksen 20,09 m ylittäen ensimmäisenä naiskuulantyöntäjänä 20 metrin rajan. Gummel otti ennätyksen hetkeksi takaisin itselleen, mutta Ateenan EM-kilpailuissa Tšižova paransi ME-tulosta 20,43:een ja voitti toisen Euroopan-mestaruutensa.

Vuonna 1971 Tšižova voitti kolmannen Euroopan-mestaruutensa Helsingin kisoissa tuloksella 20,16 m ja sivusi pari viikkoa myöhemmin ME-tulostaan. Vuoden 1972 keväällä ennätys parani 20,63:een, ja Münchenin olympialaisissa hän voitti kultaa kaikkien aikojen ensimmäisellä 21 metrin ylityksellä (21,03 m). Vielä vuonna 1973 hän paransi maailmanennätystä ensin lukemiin 21,20 m ja sitten Varnassa 29. syyskuuta lukemiin 21,45 m. Rooman EM-kilpailuissa 1974 hän voitti neljännen maanosamestaruutensa tuloksella 20,78 m. Hänen viimeiseksi arvokisamitalikseen jäi olympiahopea Montréalissa 1976 tuloksella 20,96 m.

Sisäratojen EM-kilpailuissa Tšižova voitti viisi kultamitalia, yhden hopean ja yhden pronssin. Prahassa 1967 voittotulos oli 17,44 m, Madridissa 1968 18,18 m, Wienissä 1970 18,60 m, Sofiassa 1971 19,70 m ja Grenoblessa 1972 19,41 m. Göteborgissa 1974 hän sijoittui Helena Fibingerován takana toiseksi tuloksella 20,62 m. Dortmundissa 1966 hän sai pronssia tuloksella 16,95 m.

## Maailmanennätykset

## Lähteet
* 
*

### Viitteet
Chubby bunny

**Chubby bunny** (suomeksi ”Pullea pupu”) on peli, jossa kilpailijat laittavat suuhunsa yhden vaahtokarkin, sanovat ennalta määrätyn sanan tai lauseen ja jatkavat aina lisäämällä joka kierroksella yhden vaahtokarkin lisää suuhunsa. Vaahtokarkkeja ei saa niellä ja jos pelaaja ei pysty sanomaan sanaa tai lausetta selvästi, hän putoaa pelistä.

Chubby bunny -leikin tiedetään aiheuttaneen ainakin kaksi kuolemaa. Ensimmäisen kuolonuhrin, 12-vuotiaan Catherine "Casey" Fishin, vanhemmat saivat koululta korvauksena 2 miljoonaa Yhdysvaltain dollaria.

## Lähteet
Fluffy bunny

**Fluffy bunny** (engl. pörröinen, pöyheä, pehmoinen + pupu) voi tarkoittaa seuraavia asioita:

* Chubby bunny, syömispeli.
* Pehmopupu, kielteinen ilmaus, jolla wiccat viittaavat henkilöihin, jotka kannattavat wiccaa mutta sivuuttavat tummasävyiset asiat ja korostavat hyviä puolia, eklektismiä ja New Agesta peräisin olevia aineksia tai ovat mukana muodin vuoksi.
Cloppenburg

**Cloppenburg** on Cloppenburgin piirikunnan pääkaupunki Ala-Saksin osavaltiossa, Saksassa. Asukkaita kaupungissa oli vuoden 2006 lopussa 31&nbsp;757 ja pinta-ala on 70,62 neliökilometriä. Cloppenburgin pormestari on Wolfgang Wiese.

Kaupunki sijaitsee Bremenin ja Alankomaiden rajan välissä, noin 38 kilometriä Oldenburgista lounaaseen

Cloppenburgissa on muun muassa sairaala, 11 päiväkotia, seitsemän katolilaista kirkkoa, yksi evankelis-luterilainen kirkko, yksi baptistikirkko ja yksi Freien Evangeliums-Christengemeinde -kirkko.

Yksi kaupungin turistihoukutuksista on Museumsdorf Cloppenburg, keskiaikainen kylä, jossa on uudelleenrakennettuja rakennuksia vuosien 800 ja 1800 väliseltä ajalta. Muita nähtävyyksiä ovat esimerkiksi 1700-luvulta peräisin oleva St. Andreas -barokkikirkko ja kaupunginpuisto.

Ranskan Normandiassa sijaitseva Bernay on Cloppenburgin yhteistyökaupunki.

## Kuuluisia asukkaita
* Paul Dierkes (* 4. elokuuta 1907, † 25. maaliskuuta 1968), kuvanveistäjä ja graafikko
* Werner Baumbach (* 27. joulukuuta 1916, † 20. lokakuuta 1953), kenraali
* Jupp Derwall (* 10. maaliskuuta 1927, † 26. kesäkuuta 2007), jalkapalloilija ja jalkapallovalmentaja
* Werner Berges (* 7. joulukuuta 1941), taiteilija
* Manfred Zapatka (* 2. lokakuuta 1942), näyttelijä
* Ludger Lütkehaus (* 17. joulukuuta 1943),Albert-Ludwigs-Universität Freiburg -yliopiston professori
* Josef Ostendorf (* 1956), näyttelijä
* Markus Meyer (* 11. toukokuuta 1971), näyttelijä
* Petra Gessulat (* 1975), huhtikuusta 2005 Saksan Cosmopolitanin päätoimittaja

## Lähteet

## Aiheesta muualla

*Viralliset kotisivut
Vladimir Sorokin

**Vladimir Georgijevitš Sorokin** (, s. 7. elokuuta 1955 Bykovo, Moskovan oblast) on postmoderni venäläinen kirjailija ja dramaturgi.

Sorokin opiskeli Gubkin öljy- ja kaasuteollisuuden instituutissa Moskovassa ja valmistui vuonna 1977 insinööriksi. Hän julkaisi ensimmäisen teoksensa vuonna 1972 öljyteollisuuden lehdessä. Valmistuttuaan hän työskenteli vuoden *Smena*-lehdessä, mutta joutui jättämään sen, kun ei suostunut Komsomolin jäseneksi.

Sorokin tunnetaan tulevaisuudendystopioista, jotka siirtävät historian (mm. Iivana Julman opritšnikit) nykypäivään ja armottomasta historiallisten henkilöiden pilkasta.

Sorokin tuli kuuluisaksi vuonna 2002, kun nuorisoliike *Idushije Vmeste* valitsi hänet yhtenä kolmesta kirjailijasta moraalisen rappion syntipukiksi. Syynä oli Sorokinin teos *Goluboje salo* () ja sen rohkeat seksikohtaukset ”Josef Stalinin” ja ”kreivi Nikita Hruštševin” välillä. Sorokinin kirjat heitettiin julkisesti Punaiselle torille pystytettyyn vessanpönttöön, joka myöhemmin räjäytettiin. Kirja poiki myös oikeusjutun. Samalla sen myynti viisinkertaistui.

## Teoksia
* 
* 
* 
* 

## Elokuvakäsikirjoituksia
*Москва (Moskova), Alexander Zeldovitšin ohjaus vuodelta 2001 sai ensimmäisen palkinnon Bonnin elokuvafestivaaleilla vuonna 2001. Elokuva palkittiin myös Venäjän Federaation elokuvaklubissa vuoden 2001 parhaana elokuvana.
* 4, Ilja Hržanovskin ohjaus vuodelta 2004 sai Rotterdamin elokuvafestivaaleilla Theo van Goghille nimetyn Kultainen kaktus -palkinnon vuonna 2005.

## Aiheesta muualla
* Kotisivut .
* Timo Hämäläinen: Vladimir Sorokinin kohukirja on perinteellistä rienausta Venäjän ryhtiliike suuttui teoksesta, joka tuntee kirjallisuuden, historian ja kirjallisuushistorian. Helsingin sanomat 15.8.2002.
* Sininen rasva räjähti Venäjällä. Helsingin sanomat 30.9.2002.
* Ville Ropponen: on suomentanut Goluboje salon seksikohtaukset, jotka on julkaistu Kulttuurivihkoissa 2/3 2003, s. 58–59. PDF 
* Jani Saxell: ”Goida-goida!”. Kiiltomato.net 3.10.2008.
* Kohtauksia eräästä kirjasodasta, Salla Räsänen, Idäntutkimus, 2006 (PDF)
* Ville Ropposen artikkeli Sorokin romaanista Den' opritšnika ("Opritšnikin päivä", suom. myös *Pyhän Venäjän palveluksessa*) on julkaistu *Särö*-lehdessä 1/2008 sekä täällä: http://kabareekulkukoira.blogspot.com/2010/09/sorokin-lapivalaisee-putinilaisen.html
* Ville Ropponen ja Natalia Deviatkina ovat suomentaneet katkelman Sorokinin romaanista Den' opritšnika ("Opritšnikin päivä"), julkaistu *Särö*-lehdessä 1/2008 sekä täällä:http://kabareekulkukoira.blogspot.com/2010/09/vladimir-sorokin-opritsnikin-paiva.html
* Kristiina Rotkirch: Iivana Julman koirat repivät Venäjää. Helsingin sanomat 4.2.2007.
* Pekka Pesonen: Venäjän menneisyys on myös sen tulevaisuus. Helsingin sanomat 30.11.2008.
* Erkki Kanerva: Pahoinvointiyhteiskunnan muotovaliot. Turun sanomat 29.12.2008.
Johan Helsingius

**Johan Mikael ”Julf” Helsingius** (s. 4. maaliskuuta 1961 Helsinki) on tietotekniikka-alan yrittäjä ja yksi Suomen internet-pioneereista.

Johan Helsingius aloitti sähköinsinööriopinnot Teknillisessä korkeakoulussa 1979 ja kuului opiskelijajoukkoon, joka perusti Suomen Unix-käyttäjien yhdistyksen. Tuohon aikaan alkoi syntyä Unixiin perustuva kansainvälinen Usenet-verkko, jota yhdistys aluksi ylläpiti. Pian verkkotoiminta siirrettiin perustetun EUnetin (European Unix Network) Suomen-osastolle, jota Helsingius oli myös perustamassa. Hän oli mukana ryhmässä, joka muodosti ensimmäisen Internet-yhteyden Neuvostoliittoon. Kun EUnet vuonna 1998 myytiin Qwestille, jolta se siirtyi edelleen KPNQwestille, Helsingiuksesta tuli KPNQwestin teknologiajohtaja. Hän toimii nykyään internet-yrittäjänä ja on usean yrityksen hallituksessa.

Helsingius ylläpiti 1990-luvun alussa osoitteessa anon.penet.fi toiminutta palvelua, joka lähetti sähköposteja nimettömänä eteenpäin. Se oli hyvin suosittu ja välitti yli kymmenen tuhatta viestiä päivässä. Palvelu joutui kuitenkin ongelmiin helmikuussa 1995, kun skientologian kirkko kutsui Interpolin apuunsa selvittämään erään skientologiaa arvostelleen käyttäjän henkilöllisyyttä. Koska vaihtoehtona olisi ollut kaikkien käyttäjätietojen paljastaminen, Helsingius paljasti skientologiakirkon etsimän henkilön nimen. Vuoden 1996 elokuussa hän ilmoitti sulkevansa palvelun.

## Tunnustukset
* 1997 EFF (Electronic Frontier Foundation) Pioneer Award

## Lähteet

## Aiheesta muualla
* ICANNWiki: Johan "Julf" Helsingius
* Robert Karamagi: Famous hackers: Johan Helsingius
Mongun-Tajgan kožuun

**Mongun-Tajgan kožuun** (, ) on hallinnollinen alue (kožuun) Tuvan tasavallassa Keski-Aasiassa Venäjällä. Se sijaitsee Tuvan lounaisoassa Mongolian rajalla. Vuonna 2002 kožuunissa oli 5&nbsp;938 asukasta. Vuonna 1989 asukkaita oli 5&nbsp;576. Kožuunin hallinnollinen keskus on Mugur-Aksyn kylä, jossa asuu 68,1 prosenttia koko kožuunin väestöstä.
Pont-l’Évêque (Calvados)

**Pont-l’Évêque** on kunta Calvadosin departementissa Basse-Normandien hallintoalueella Ranskassa. Kunnassa oli 4&nbsp;133 asukasta vuoden 1999 väestönlaskennassa. Pont-l’Évêquen pinta-ala on kahdeksan neliökilometriä.

## Lähteet
Pont-l’Évêque

**Pont-l’Évêque** voi tarkoittaa:

*Pont-l’Évêque, kunta Calvados’n departementissa Ranskassa
*Pont-l’Évêque, kunta Oisen departementissa Ranskassa
*Pont-l’évêque, normandialainen pehmeä juusto
Tansanian–Sambian rata

**Tansanian–Sambian rata** (, lyhyesti englanniksi *Tan-Zam*, myös *TAZARA*) on Kiinan kansantasavallan Tansaniaan rakentama 1&nbsp;860 kilometriä pitkä rautatie, joka valmistui 1976. Rakentaminen oli aloitettu lokakuussa 1970, mutta jo heinäkuussa 1968 oli lähetetty ensimmäinen kiinalainen asiantuntijaryhmä tutkimaan radan rakentamista.

Rata kulkee Kapiri Mposhista Lusakan pohjoispuolelta Dar-es-Salaamiin. Sambia vältti rautatien avulla Etelä-Afrikan tasavallan reittien käyttämisen. Rata sai alkunsa Julius Nyereren vierailulla Kiinan kansantasavaltaan helmikuussa 1965, kun hän pyysi Kiinaa auttamaan rautatien rakentamisessa Sambiaan. Tuolloin Tansanian osuus maailman kuparintuotannosta oli 15 %. Tätä aikaisemmin Nyerere oli pyytänyt apua Britannialta, Saksalta ja Maailmanpankilta tuloksetta. Kiinan kansantasavallan hallitus oli luvannut 988 miljoonan juanin korottoman lainan.

Rautatietä rakensivat kymmenet tuhannet Kiinasta tulleet kiinalaiset. Kaikkiaan 64 rakentajaa kuoli tauteihin ja villieläinten hyökkäyksiin. Lusakan esikaupungissa on hautausmaa kuolleille kiinalaisilla radanrakentajille. Tansanian hallitus oli toimittanut rakentajien käyttöön 50 asetta eläinten varalta.

Radassa on 320 siltaa ja 22 tunnelia. Sen varrelle tehtiin 93 asemaa.

1960-luvulta alkaen Kiinan kansantasavalta tuki Tansanian kehitystä enemmän kuin 2 miljardin dollarin arvosta. Kiinalaisvoimin rakennettu rautatie olisi ollut rahalliselta arvoltaan noin 680 miljoonaa dollaria. Vuosien aikaan Kiinan kansantasavalta rakensi Tansaniaan yli 100 tehdasta.

Viime vuosina on harkittu radan yksityistämistä kiinalaiselle yritykselle sen kunnossa pitämiseksi.

## Lähteet

## Aiheesta muualla
Cloppenburg (täsmennyssivu)

**Cloppenburg** voi tarkoittaa seuraavia:

*Cloppenburg, kaupunki Saksassa
*Cloppenburg, piirikunta Saksassa
*Peek & Cloppenburg, saksalainen vaatetusyritys
*James Cloppenburg (k. 1926), Peek & Cloppenburgin perustaja
*Harro Uwe Cloppenburg (s. 1940), Peek & Cloppenburgin (P&C) omistaja
Lordi Asriel

**Lordi Asriel** on keskeinen sivuhenkilö Philip Pullmanin kirjoittamassa *[[Universumien tomu]]* -fantasiatrilogiassa. Ensimmäisen kirjan elokuvasovituksessa Lordi Asrielia näyttelee Bond-näyttelijänä kuuluisuuteen noussut Daniel Craig.

Lordi Asrielin daimoni on lumileopardi nimeltä Stelmaria.

Koko ikänsä Lyra on pitänyt Lordi Asrielia setänään, kunnes paljastuu, että Lordi Asriel on Lyran isä ja että Lyran äiti on Marisa Coulter. Trilogian viimeisessä osassa Lordi Asriel kuolee Marisa Coulterin kanssa, kun he vetävät Sijaishallitsijan, Metatron-enkelin, mukanaan erääseen kuiluun.

## Lähteet

* 
* 
*
Real Snacks

**Real Snacks Oy** on vuonna 2001 perustettu suomalainen elintarvikealan yritys, joka valmistaa perunalastuja, maissinaksuja ja perunapellettituotteita. Yrityksen toimitilat sijaitsevat Pyhännällä. Yrityksen perunalastutehdas aloitti toimintansa vuonna 1979 nimellä Pyhännän Einestuote, josta se päätyi Raisio-yhtymän omistukseen vuonna 1984. Real Snacksin omistukseen tehdas siirtyi vuonna 2001.

Yritys valmistaa tuotteitaan mm. *Oikia*, *Oatis* ja *Chipventures* -tuotemerkeillä. Lisäksi yritys valmistaa kaupan omia merkkejä mm. suomalaisille kaupan keskusliikkeille. Vuonna 2016 yrityksen myynnistä 65 prosenttia tuli kaupan merkkien valmistuksesta. Real Snacksin osuus kotimaan markkinoista on 14 prosenttia. Liikevaihdosta 20 prosenttia tulee viennistä: yritys vie tuotteitaan mm. pohjoismaihin, Venäjälle, Kiinaan ja Etelä-Koreaan. Viennistä puolet menee Kiinaan.

Nykyisin Real Snacks toimii Fodelian kokonaan omistamana tytäryhtiönä.

## Lähteet
Pont-l’évêque (juusto)

**Pont-l'évêque** on lehmänmaidosta valmistettu pehmeä juusto Normandian seudulta. Juustossa saattaa olla voimakas tuoksu, mutta maultaan se on yleensä mieto. Juustomassa on pehmeää ja vaaleankeltaista, pidempään kypsyttyään jopa valuvaa. Syötävä kuori on enimmäkseen kevyen valkoisen nukan peitossa, jonka lisäksi siinä voi olla kevyitä oransseja tai vaaleanruskeita laikkuja. Juusto on neliön muotoinen ja painaa yleensä noin 400 grammaa. Sen rasvapitoisuus on noin 45 prosenttia kuiva-aineesta (noin 24&nbsp;% kokonaismassasta). Pont-l'évêque voidaan sääntöjen mukaan valmistaa joko pastöroidusta maidosta tai raakamaidosta.

Juusto on saanut nimensä Calvadoksen departementissa sijaitsevan Pont-l'Évêquen kylän mukaan, jonka ympäristössä sitä on valmistettu jo vuosisatojen ajan. Sillä on ollut suojattu alkuperänimitys vuodesta 1972. Pont-l'évêque-juustoa tuotettiin vuonna 2007 noin 2&nbsp;900 tonnia, josta 33 tonnia vietiin Ranskan ulkopuolelle.

## Lähteet
*http://www.pont-leveque-aoc.org
If You’re Happy and You Know It

”**If You're Happy and You Know It**” on suosittu, alun perin amerikkalainen lastenlaulu, jonka säveltäjää ja sanoittajaa ei tunneta. Se on siten vapaasti yleisessä käytössä oleva teos, joskin siitä on tehty useita eri tekijänoikeuslaeilla suojattuja versioita. Yhden tällaisen laulun on kirjoittanut Alfred B. Smith (1916–2001).

Tunnetuin suomenkielinen versio laulun tekstistä on ”Jos sull lysti on”, jonka sanoittajaa ei tunneta.  Se kuitenkin lauletaan toisen amerikkalaisen kansansävelmän, *She'll Be Coming 'Round the Mountain* melodialla. Ruotsissa vastaava kappale on ”Klappa händerna när du är riktigt glad”. Reino Helismaa on tehnyt lauluun oman sanoituksensa nimellä ”Testamentti” (*”Jos mä kuolen, vanhat kenkäni sä saat...”*), jonka ovat levyttäneet Kauko Käyhkö ja Tapio Rautavaara, molemmat vuonna 1969. 

## Lähteet
Sinipääskyt

**Sinipääskyt** (*Progne*) ovat pääskyjen heimoon kuuluva varpuslintusuku. Sinipääskyjen sukuun kuuluu yhdeksän lajia.

## Lajit
*Argentiinansinipääsky (*Progne elegans*)
*Etelänsinipääsky (*Progne modesta*)
*Harmaasinipääsky (*Progne chalybea*)
*Karibiansinipääsky (*Progne dominicensis*)
*Kuubansinipääsky (*Progne cryptoleuca*)
*Meksikonsinipääsky (*Progne sinaloae*)
*Perunsinipääsky (*Progne murphyi*)
*Savupääsky (*Progne tapera*)
*Sinipääsky (*Progne subis*)

## Lähteet
Vasili Aleksejev

**Vasili Ivanovitš Aleksejev** (, 7. tammikuuta 1942 Pokrovo-Šiškino, Rjazanin alue, Venäjän SFNT – 25. marraskuuta 2011 Saksa) oli urheilu-urallaan Neuvostoliittoa edustanut painonnostaja, olympiavoittaja, maailman- ja euroopanmestari. Aleksejev on kaikkien aikojen menestyneimpiä painonnostajia: hän voitti urallaan kaksi olympiakultaa, kahdeksan maailmanmestaruutta ja kahdeksan Euroopan mestaruutta. Lisäksi hän teki 80 maailmanennätystä. Hän oli koulutukseltaan vuori-insinööri.

## Elämä ja urheilu-ura
185-senttinen Aleksejev aloitti painonnoston vasta 20-vuotiaana hankkiakseen ponnistusvoimaa lentopalloon. Pitkälti nuoruuden palloiluharrastuksen ansiota olikin, että 160&nbsp;kg painanut Aleksejev oli kokoisekseen poikkeuksellisen kimmoisa ja ketterä. Hän oli esimerkiksi juossut nuorena sata metriä aikaan 11,5&nbsp;sekuntia.

Aleksejev hallitsi superraskasta sarjaa vuosina 1970–1978 ylivoimaisesti. Hän ylitti ensimmäisenä nostajana tempauksen, työnnön ja punnerruksen yhteistuloksessa 600&nbsp;kg:n rajan vuonna 1970 ja teki uransa aikana kaikkiaan 80 maailmanennätystä. Münchenin kesäolympialaisissa 1972 hän voitti kultaa yhteistuloksella 640&nbsp;kg hopeamitalisti Rudolf Mangin jäätyä 30 kilon päähän. Münchenin jälkeen Aleksejevin vahvin nostomuoto, punnerrus, poistettiin kisaohjelmasta, mutta se ei vaikuttanut hänen ylivoimaansa. Montrealin kesäolympialaisissa 1976 hän tempasi 185&nbsp;kg ja työnsi uuden maailmanennätyksen 255&nbsp;kg. Yhteistulos 440&nbsp;kg oli myös uusi maailmanennätys.

Aleksejev voitti maailmanmestaruuden kahdeksan kertaa peräkkäin vuosina 1970–1977. Euroopan-mestaruuden hän voitti 1970–1978 lukuun ottamatta vuotta 1976, jolloin ei osallistunut kisoihin. Vuonna 1977 Aleksejev työnsi maailmanennätykseksi 256 kiloa. Vuoden 1978 MM-kilpailuissa hän loukkaantui ja menetti mestaruuden Jürgen Heuserille. Parin vuoden hiljaiselon jälkeen Aleksejev osallistui Moskovan kesäolympialaisiin 1980. Hän jäi kuitenkin ilman tulosta tempauksessa ja päätti uransa kisojen jälkeen.

Aleksejev valittiin vuonna 1993 kansainvälisen painonnostoliiton kunniagalleriaan. Hänet tunnustettiin vuonna 1999 Kreikassa maailman parhaimmaksi 1900-luvun urheilijaksi. Aleksejev kärsi myöhemmin pitkään sydänvaivoista. Pari kuukautta ennen 70-vuotissyntymäpäivää vuonna 2011 hänen vointinsa huononi, ja hänet lähetettiin saksalaiselle klinikalle, jossa hän kuoli 25. marraskuuta.

## Lähteet
* 
* Vasily Alexeev, Top Olympic Lifters of the 20th Century Lift Up 
* Vasily Alekseyev Biography and Olympic Results  Olympics at Sports-Reference.com 

### Viitteet

## Aiheesta muualla
Viherpääskyt

**Viherpääskyt** (*Tachycineta*) ovat pääskyjen heimoon kuuluva varpuslintusuku. Viherpääskyjen sukuun kuuluu yhdeksän lajia.

## Lajit
*Bahamanpääsky (*Tachycineta cyaneoviridis*)
*Chilenpääsky (*Tachycineta leucopyga*)
*Kelopääsky (*Tachycineta bicolor*)
*Ketopääsky (*Tachycineta leucorrhoa*)
*Kultapääsky (*Tachycineta euchrysea*)
*Mangrovepääsky (*Tachycineta albilinea*)
*Perunmangrovepääsky (*Tachycineta stolzmanni*)
*Valkosiipipääsky (*Tachycineta albiventer*)
*Viherpääsky (*Tachycineta thalassina*)

## Lähteet
Juuso Antonen

**Juuso Jaakko Antonen** on suomalainen jääkiekkoilija.

Antonen aloitti liigauransa Ilveksessä kaudella 2006–2007. Tuolloin hän ehti pelata 13 ottelua edustusjoukkueessa ja 24 A-nuorissa (sekä 3 ottelua nuorten maajoukkueessa Mestis-joukkueita vastaan), kunnes kausi katkesi loukkaantumiseen. Seuraavalla kaudella hän lähti tavoittelemaan liigapaikkaa, mutta kausi kului jälleen pääosin A-nuorissa, joissa Antonen tekikin 39 ottelussa hyvät tehot 24+25=49. Liigassa Antonen esiintyi Ilveksen mukana neljässä ottelussa, ilman tilastomerkintöjä.

Kauden 2009–2010 Antonen pelasi kokonaisuudessa LeKiin, mutta seuraavaksi kaudeksi hän siirtyi liigajoukkue Tapparaan. Tapparassa Antonen pelasi 25 ottelua, ja loppukauden hän edusti lainalla LeKiä, jossa teki 21 ottelussa 18 pistettä. Antonen solmi LeKin kanssa kesällä 2011 yksivuotisen sopimuksen. Hän pelasi yhden kauden LeKissä ja siirtyi sen jälkeen Suomi-sarjan Waasa Red Ducksiin.

Antosta on luonnehdittu monipuoliseksi laitahyökkääjäksi, joka on omimmillaan kiekon kanssa, mutta joka ei kaihda fyysisiäkään kontakteja. Hänen pelinlukutaitoaan on kuitenkin moitittu.

## Muuta
Juuso Antosen pikkuveli Joose pelaa kotimaan Jääkiekon SM-Liigassa Kookoossa laitahyökkääjänä.

Antonen edusti Suomea alle 18-vuotiaiden MM-kisoissa vuonna 2006.

## Tilastot

## Lähteet
*

### Viitteet

## Aiheesta muualla
* 
*
Monsterbore

**Monsterbore** on suomalainen southern rock -yhtye.

## Jäsenet
* Tipe Johnson – laulu
* Ade Manninen – kitara
* Petteri Hirvanen – kitara
* John Vihervä – bassokitara
* Nicce Lindholm – rummut
* Pate Kivinen – kosketinsoitin

## Diskografia
*
Nikolai Sittkoff

**Nikolai Sittkoff** (1828–1887) oli Maarianhaminan ensimmäinen laivanvarustaja. Hän muutti vuonna 1865 Ahvenanmaalle ja vaikutti olennaisesti ahvenanmaalaisen merenkulun kehittymiseen. Hänen omistamansa parkkilaiva S/S ''Mariehamn'' purjehti ensimmäisenä ahvenanmaalaisena laivana maailman ympäri.

Sittkoffin muistopatsas on Maarianhaminassa Torggatanin kävelykadulla hänen nimeään kantavan kauppakeskuksen edessä.

## Lähteet
Fordson F

**Fordson F** oli Ford and Son Companyn sarjavalmisteinen traktori, jonka tuotanto aloitettiin 1917. Fordsoneita arvellaan myydyn maailmassa 1917–1928 noin 750&nbsp;000 kappaletta. Myös Suomeen tuotiin Fordson F -traktoreita itsenäisyyden alkuvuosina.

## Fordson-Putilovets

Vuonna 1919 Ford solmi sopimuksen Fordsonien viennistä Neuvosto-Venäjälle, josta tuli Fordsonin suurin yksittäinen ostaja. 1921–1927 Neuvosto-Venäjä ja Neuvostoliitto ostivat 24&nbsp;000 Fordsonia.

Myös Fordson F:n valmistusoikeudet siirrettiin lisenssillä Neuvostoliittoon, jossa sitä tuotettiin nimellä Fordson-Putilovets 1924–1933. Traktorimalli auttoi kollektivisoimaan Neuvostoliiton maataloutta. Traktoria valmistettiin 36&nbsp;100 kappaletta. Sen teho oli 14,5 kW (20 hv), massa 1&nbsp;320 kg, vaihteita oli 3+1 ja nopeus 2,5 km/h – 11,2 km/h.

## Lähteet

## Aiheesta muualla
* Ferguson Family Museum
Jack Armstrong, the All-American Boy

**Jack Armstrong, the All-American Boy** on yhdysvaltalainen nuorille suunnattu radion seikkailusarja, jota esitettiin 31. heinäkuuta 1933 &ndash; 28. kesäkuuta 1951. Sarjan loivat mainostoimisto Blackett-Sample-Hummert ja käsikirjoittaja Robert Hardy Andrews. Kaudella 1950&ndash;1951 sarjaa esitettiin nimellä *Armstrong of the SBI*..

Sarja kertoi Hudson High Schoolin oppilaasta Jack Armstrongista ja hänen ystävistään Billy ja Betty Fairfieldistä ja heidän seikkailuistaan.

Vuonna 1947 valmistui sarjaan pohjautuva elokuva *Jack Armstrong*

*Jack Armstrong, the All-American Boy* pääsi Radio Hall of Fameen vuonna 1989.

## Lähteet

## Aiheesta muualla
*Luettelo Jack Armstrong, the All-American Boy -sarjan säilyneistä jaksoista
*Sarjan jaksoja MP3-muodossa
Fordson-Putilovets

**Fordson-Putilovets** oli Neuvosto-Venäjällä ja Neuvostoliitossa 1924-1933 valmistettu Fordson F-traktorin lisenssimalli. 1919 Fordson oli solminut sopimuksen Fordsonien viennistä Neuvosto-Venäjälle, josta tuli Fordsonin suurin yksittäinen asiakas. Vuosina 1921–1927 Neuvosto-Venäjä ja Neuvostoliitto ostivat 24 000 Fordsonia.

Fordson F:n valmistusoikeudet siirrettiin lisenssillä myös Neuvostoliittoon, jossa sitä tuotettiin Punaisten putilovilaisten tehtaalla nimellä Ford-Putilovets 1924–1933. Traktorimalli auttoi kollektivisoimaan Neuvostoliiton maataloutta. Traktoria valmistettiin 36&nbsp;100 kappaletta. Sen teho oli 14,5 kW (20 hv), massa 1 320 kg, vaihteet 3+1 ja nopeus 2,5–11,2 km/h.
Fordson-Putilovets toimi Neuvostoliiton traktoriteollisuuden perustavana traktorimallina.

## Katso myös
*Luettelo traktorimalleista

## Lähteet
* https://web.archive.org/20070320232750/techmol.narod.ru/TM/IST_SER/1975/1975_1.htm

### Viitteet

## Aiheesta muualla
*Fordson-Putilovetsh kuva
Kaa-Hem

**Kaa-Hem** () on kaupunkityyppinen taajama Kyzylin kožuunissa Tuvan tasavallan keskiosassa Venäjällä. Se on Kyzylin kožuunin hallinnollinen keskus. Kaa-Hemissä oli noin 10&nbsp;500 asukasta vuonna 2002.
Ryan Drummond

**Ryan Drummond** (s. 10. tammikuuta 1973 Lima, Ohio, Yhdysvallat) on yhdysvaltalainen ääninäyttelijä, koomikko ja klovni. Hänet tunnetaan parhaiten Sonic the Hedgehogin entisenä äänenä Segan suositussa videopelissä.

## Aiheesta muualla
* 
* Ryan Drummondin kotisivu 
* Ryan Drummondin haastattelu
Atlantic College

**Atlantic College** (virallisesti **United World College of the Atlantic**) on 16–19-vuotiaille tarkoitettu kansainvälisesti arvostettu yksityinen sisäoppilaitos Vale of Glamorganissa Etelä-Walesissa. Atlantic College oli ensimmäinen UWC-koulu, ja siellä opiskelee noin 350 oppilasta yli 150 maasta. Atlantic College oli yksi ensimmäisistä oppilaitoksista, joissa oli mahdollista opiskella kansainvälinen IB-tutkinto, ja koulu osallistui aktiivisesti tutkinnon kehittämiseen 1960-luvulla. Oppilaat valitaan ansioiden perusteella riippumatta uskonnollisesta, yhteiskunnallisesta tai etnisestä taustasta. Opiskelu rahoitetaan pääasiassa stipendein. 

## Historia
Koulun perusti 1962 saksalaissyntyinen pedagogi Kurt Hahn pyrkimyksenään yhdistää nuoria ympäri maailmaa kylmän sodan aikaisen epävarmuuden ja vihamielisyyden vähentämiseksi.

## Merkittävät alumnit ja opiskelijat

*Seppo Honkapohja
*Pentti Kouri
*Ari Lahti
*Iiris Suomela
*Jorma Ollila
*Willem-Alexander
*Miikka Ruokanen
*Timo Aronkytö

## Lähteet

## Aiheesta muualla
*Atlantic College
*United World Colleges
Pernoonkoski

**Pernoonkoski** on Kymijoen koski Kotkassa. Koski sijaitsee joen itäisen laskuhaaran eli Pernoonhaaran alkuosassa. Pernoonkoski on Kymijoen putouskorkeudeltaan suurin vapaana virtaava koskialue ja sitä pidetään Etelä-Suomen parhaana koskimelontapaikkana. Alue on suojeltu koskiensuojelulailla ja se kuuluu Kymijoen Natura 2000 -alueeseen (FI0401001).

## Maantiede

Pernoonkosket koostuvat useista erillisistä koskista, jotka yhdessä muodostavat 1,2 km pitkän kolmiportaisen koskialueen. Koskissa on putouskorkeutta yhteensä noin 5 metriä ja pinta-ala on 16 hehtaaria. Koskissa on niitä jakavia saaria ja välissä suvantoja. 

Ylimmän koskiportaan muodostavat myös Torminvirtana tunnettu Myllykoski ja Vääräänkoski (Vääränkoski). Joen pääväylässä sijaitseva suhteellisen syvävetinen Myllykoski on isoine aaltoineen ja stoppareineen koskimelojien suosima harjoittelupaikka ja se kuuluu koskiluokituksen luokkaan II. Vääräänkoski on kapeampi, matalampi ja luonteeltaan puromaisempi. Se kuuluu koskiluokkaan I ja on laskettavissa soutuveneellä tai avokanootilla.

Keskimmäisen koskiportaan muodostaa pääväylässä sijaitseva Ruhankoski eli Karkuuskoski (Karkkuus) ja Ruhanväärä. Ruhankoski kuuluu koskiluokkaan II.

Alimpana ovat vierekkäin Pykinkoski, Tukkiränni ja Sittaränni. Pykinkoski (luokka I) joen länsireunassa on luonteeltaan Vääräänkosken kaltainen kapea, matala ja kivikkoinen ränni, jonka voi laskea avokanootilla. Tukkiränni (luokka II+) on alaportaan keskimmäinen koski, joka on saanut nimensä voimakkaasta vaakapyörteestä eli stopparista, johon aikoinaan uitettavat tukit jäivät pyörimään pitkäksikin toviksi. Voimakkaasta stopparista johtuen Tukkirännin laskeminen sopii ainoastaan kokeneille koskimelojille. Sittaränni (luokka II) on voimakasvirtainen, matala ja kivikkoinen koski joen itäreunassa. Sittaränni sopii kokeneille koskimelojille.

## Lähteet
Decima Flottiglia MAS

**Decima Flottiglia MAS** (**Decima Flottiglia** **M**ezzi d**'As**salto, myös **La Decima** tai **Xª MAS**; ) oli vuonna 1941 perustettu Italian kuninkaallisen laivaston taistelusukeltajayksikkö.

## Yksikön historia

Italialaiset harppuunakalastajat ryhtyivät 1930-luvulla käyttämään sukeltaessaan suljettuun kiertoon perustuvia hengityslaitteita yhdessä jo edellisellä vuosikymmenellä käyttöön otettujen sukelluslasien ja -räpylöiden kanssa.

Uudentyyppinen sukellustapa huomioitiin myös Italian laivastossa, joka perusti maailman ensimmäisen taistelusukeltajayksikön *1ª Flottiglia Mezzi d'Assalto*n vuonna 1939. 

Vuonna 1941 laivastokomentaja Vittorio Moccagattan uudelleenjärjestämä, sen myötä *Decima Flottiglia MAS* -nimen saanut yksikkö jaettiin kahteen osaan. Pintaryhmä käytti räjähdyspanoksella varustettuja *M.T.M. Barchino* -pikaveneitä, jotka ohjattiin kohti vihollisaluksia, veneen ohjaajan hypätessä mereen hiukan ennen törmäystä. Vedenalainen ryhmä puolestaan käytti irrotettavalla räjähdyspanoksella varustettuja, kahta sukeltajaa selässään kuljettaneita Siluro a lenta corsa (SLC) -sukellustorpedoja. Ryhmän *Gruppo Gammaksi* nimetyn taistelusukeltajaosaston tarkoitus oli upottaa kohteensa kuljettamillaan magneettimiinoilla . Moccagatta perusti myös Italian laivastoakatemiaan Livornoon sukelluskoulun.

Decima Flottiglia MAS aloitti taistelutoimintansa 10. kesäkuuta 1940 Italian liittyessä toiseen maailmansotaan. Kolmessa vuodessa yksikkö upotti 72&nbsp;190 tonnia liittoutuneiden sotalaivoja ja  130&nbsp;572 tonnia kauppalaivoja. Tärkeimpiin upotuksiin kuuluivat muun muassa brittilaivaston HMS ''Valiant'', HMS ''Queen Elizabeth'' ja HMS ''York''.

Italian diktaattorin Benito Mussolinin vallasta syöksemisen jälkeen vuonna 1943 maan eteläosa siirtyi liittoutuneiden puolelle. Suuri osa Saksan miehittämän Pohjois-Italian alueelle sijoitetuista laivueen jäsenistä siirtyi Mussolinin Italian sosiaalisen tasavallan palvelukseen jatkaen toimintaansa vanhan joukko-osaston nimellä, pääasiassa partisaanien vastaisena yksikkönä. Komentajana toimi tässä vaiheessa Junio Valerio Borghese. Yksikkö lakkautettiin Milanossa 26. huhtikuuta 1945. 

Liittoutuneiden miehittämään Etelä-Italiaan jääneet laivueen jäsenet taas liittyivät Italian laivastoon (*Marina Cobelligerante del Sud*), osaksi sen *Mariassalto*-rynnäkköosastoa.

## Lähteet

## Aiheesta muualla
*The 10th Light Flotilla 
*Comando Supremo: Italy at War - Italian naval assault units: Decima Flottiglia MAS  
*Decima Flottiglia MAS Network 
*La Decima MAS  
*Operatori Gamma  
*La storia del Battaglione San Marco
Kryptandit

**Kryptandit** ovat kaksi- tai useampisyklisiä molekyylejä, jotka voivat vangita sisäänsä kationeja tai anioneja . Nimitys kryptandi tulee kreikan kielen sanasta *krypt*, joka tarkoittaa piilossa. Nimityksen antoi kryptandien löytäjä Jean-Marie Lehn . Kryptandeja voidaan rakenteeltaan pitää kruunueetterien kolmiulotteisina muunnoksina, mutta ne ovat selektiivisempiä ja muodostavat vahvempia sidoksia vierasionin kanssa. Kryptandeja voidaan käyttää muun muassa kromatografiassa 

## Kryptaatti
Kryptandin ja ionin tai molekyylin muodostamaa kompleksia kutsutaan nimellä kryptaatti . Usein kryptaatti muodostuu alkalimetalli- tai ammoniumkationin kanssa , mutta sidokset epäorgaanisten ja orgaanisten anionien kanssa ovat myös mahdollisia. Kryptandien on todettu sidostuvan muun muassa jodidi-, nitraatti-, tiosyanaatti-, bromaatti-, jodaatti-, kromaatti-, formiaatti-, asetaatti- ja propionaattianionien kanssa . Toisin kuin kruunueettereillä kryptandien selektiivisyys ei määräydy pelkästään vieraan koosta, vaan kryptandien kolmiulotteisen muodon takia, myös vieraan rakenteella on merkitystä. Tähän perustuu, muun muassa suunnilleen saman kokoisten kalium- ja ammoniumionien erottaminen kryptandilla .

## Lähteet

## Aiheesta muualla
*Kryptandi 222 ABX Gmbh:n sivuilla
!!!Fuck You!!!

**!!!Fuck You!!!** on yhdysvaltalaisen thrash metal -yhtye Overkillin toinen EP vuodelta 1987.

EP:n alkuperäinen painos myytiin loppuun varsin pian, mutta kappaleet julkaistiin uudelleen kokoelmalevyllä *[[!!!Fuck You!!! and Then Some]]* (1997).

## Kappaleet
# 
#  
#  
#  
#  
# 

Kappaleet 2.–6. on äänitetty konsertissa Ohion Clevelandissa 2. kesäkuuta 1987.

## Kokoonpano
* Bobby ”Blitz” Ellsworth – laulu 
* D. D. Verni – basso, taustalaulu 
* Bobby Gustafson – kitara
* Rat Skates – rummut

## Lähteet

## Aiheesta muualla
* 
*
Gorka Iraizoz

**Gorka Iraizoz Moreno** (s. 6. maaliskuuta 1981 Pamplona, Navarra, Espanja) on espanjalainen jalkapallomaalivahti. Hän pelasi Espanjan pääsarjassa Primera Divisiónissa toistakymmentä vuotta barcelonalaisen Espanyolin, bilbaolaisen Athleticin ja Gironan joukkueissa. 

Iraizozin kasvattajaseura on pamplonalainen Chantrea. Ensimmäiset ottelunsa aikuisten sarjatasoilla hän pelasi Athleticin kolmosjoukkueessa Basconiassa kaudella 1999–2000, mutta seuran edustusjoukkueeseen hän ei vielä tällöin noussut. Tammikuussa 2001 Iraizoz lainattiin Segunda División B:n Gernikaan, ja kauden päätteeksi siirrosta tehtiin pysyvä.

Ensiesiintymisensä Espanjan pääsarjassa Primera Divisiónissa Iraizoz teki kaudella 2005–2006 pelatessaan Espanyolissa. Joukkue saavutti Espanjan cupin Copa del Reyn mestaruuden. Kaudella 2006–2007 Iraizoz joutui sarjassa Carlos Kamenin varamaalivahdiksi, mutta kantoi päätorjuntavastuun UEFA-cupissa. Kausi huipentui UEFA-cupin loppuotteluun, jossa Sevilla oli kuitenkin vahvempi. Kesällä 2007 Iraizoz teki paluun Athleticiin.

Seurajoukkueiden lisäksi Iraizoz on pelannut epävirallisessa Baskimaan maajoukkueessa.

## Lähteet

## Aiheesta muualla
* Iraizozin esittely Athleticin sivustolla 
* Iraizozin tilastot BDFutbol-sivustolla
Jaska Lukkarinen

**Jaakko Lauri Valdemar Lukkarinen** (s. 18. elokuuta 1982 Porvoon maalaiskunta) on suomalainen rumpali ja sovittaja, joka soittaa rumpuja useissa jazzkokoonpanoissa, kuten Dalindéossa, Ricky-Tick Big Bandissä, Jukka Eskola Quintetissä ja hänen omassa Jaska Lukkarinen Triossaan. Lukkarinen on toiminut myös Honey B and the T-Bones -yhtyeen rumpalina vuodesta 2008 alkaen. 

Lukkarinen on soittanut useiden suomalaisten artistien ja yhtyeiden, kuten Mikko Kuustosen ja Jukka Perkon, UMOn, Rajattoman, Eero Koivistoisen, Katri Helenan, Erja Lyytisen, Marzi Nymanin ja Susanna Hietalan kanssa. 

Jaska Lukkarinen Trion kanssa Lukkarinen on levyttänyt instrumentaalimusiikkia ja julkaissut levyt *Trane Ear* ja *Neutral Terrain* joiden säveltäjinä ovat toimineet muun muassa Lukkarinen ja Jussi Kannaste. Lisäksi Lukkarinen on ollut mukana säveltämässä joitakin Soul Captain Bandin kappaleita kuten "Hypnoosiin" ja "Taistelun arvoinen", joita on julkaistu myös Jukka Pojan kokoelmalevyllä sekä NYConnection-yhtyeen kappaleita. 

Lukkariselle myönnettiin Sony Jazz -palkinto vuonna 2008 ja Pori Jazzin vuoden taiteilija -palkinto vuonna 2010.

## Lähteet
Keisarikorento

**Keisarikorento** (*Anax imperator*) on suuri ja voimakas eurooppalainen Aeshnidae-heimoon kuuluva ukonkorento, joka on keskimäärin 78&nbsp;mm pitkä.

## Koko ja ulkonäkö

Koirailla on taivaansininen takaruumis, jossa on tunnusomainen musta raita selässä ja vihreä keskiruumis. Naarailla on vihreä keski- ja takaruumis. Koiras puolustaa reviiriään ja on vaikeasti lähestyttävissä. Lajin esiintymispaikkoja ovat suuret lammikot, soramontut ja hitaasti virtaavat joet.

## Levinneisyys
Keisarikorento on keski- ja eteläeurooppalainen laji, jonka vakituisen esiintymisalueen pohjoisraja kulkee Virossa ja Etelä-Ruotsissa.

Laji on tavattu Suomesta seitsemän kertaa: ensimmäinen 12. heinäkuuta 2010 Ahvenanmaan Lemlandin kuntaan kuuluvalla saarella. 

## Käyttäytyminen

Tämä voimakasrakenteinen ukonkorento on suurimpia Euroopassa esiintyvistä ukonkorennoista. Keisarikorennot lentävät usein korkealla saalistaessaan perhosia ja itseään pienempiä korentoja. Naaraat laskevat munansa kasveille ja jättävät ne hoitamatta.

## Lähteet

## Aiheesta muualla
* Keisarikorento Korentowikissä
Paavali Fredrik

**Paavali Fredrik** (; 15. syyskuuta 1800 – 7. maaliskuuta 1842) oli Mecklenburg-Schwerinin suurherttua vuosina 1837–1842. Hän oli perintöprinssi Fredrik Ludvigin ja suuriruhtinatar Jelena Pavlovna Romanovan poika. Hänen äidinisänsä oli Venäjän keisari Paavali I. Paavali Fredrik tuli suurherttuaksi isänisänsä Fredrik Frans I:n seuraajana vuonna 1837.

Paavali Fredrik avioitui vuonna 1822 Preussin prinsessa Alexandrinen (1803–1892) kanssa, joka oli kuningas Fredrik Vilhelm III:n ja kuningatar Luisen tytär sekä kuningas Fredrik Vilhelm IV:n ja keisari Vilhelm I:n sisar. Alexandrinen sisar oli keisari Nikolai I:n puoliso, keisarinna Aleksandra Fjodorovna.

Paavali Fredrik ja Alexandrine saivat neljä lasta, joista vanhin, isänsä seuraajaksi tullut suurherttua Fredrik Frans II, oli naimisissa kolme kertaa ja sai 11 lasta.

## Lähteet

## Aiheesta muualla
José Touré

**José Touré** (s. 24. huhtikuuta 1961 Nancy) on entinen ranskalainen jalkapalloilija. 

Touré pelasi seuraurallaan FC Nantesissa (1979–1986), FC Girondins de Bordeaux'ssa (1986–1988) ja AS Monacossa (1988–1990). Maajoukkueessa hän pelasi vuosina 1983–1989 tehden neljä maalia ja pelaten 16 ottelua. Hän oli voittamassa Ranskalle olympiakultaa Los Angelesissa 1984.

## Lähteet
*Ranskan jalkapalloliitto
Arkkukari

**Arkkukari** on kylä Pohjois-Pohjanmaan rannikolla Raahessa entisen Saloisten kunnan alueella. Valtatie 8 kulkee kylän halki. Arkkukari on noin 5 km Saloisten kirkonkylältä etelään. Kylän keskus sijaitsee vanhan Arkkukarin tilan mailla. Arkkukarin tila oli aikoinaan Saloisten kappalaisen pappila, vuonna 1920 siitä tehtiin kunnalliskoti. Nykyisin Arkkukarin tila tunnetaan vanhainkoti Salonkartanona, uusi päärakennus on valmistunut vuonna 1990, jonka jälkeen vanha on toiminut esikouluna. Kylällä toimi aikoinaan myös kaksi kyläkauppaa, mutta ne on jo lakkautettu. Vuonna 1965 Arkkukariin perustettiin Saloisten kotiseutumuseo. Kylällä on myös siirtolapuutarha. Arkkukari tunnetaan paikkakunnalla vilkkaasta kyläyhdistystoiminnasta, vuonna 2007 Haapajoki–Arkkukari-alue valittiin Pohjois-Pohjanmaan vuoden kyläksi.

## Lähteet
*Raahen tienoon historia III Matti lackman 1991.
*Saloinen ennen ja nyt, Martti Levón 1972.
*Kotiseutumme Pattijoki, Raahe, Vihanti 2001–2002, Botnia-foto oy.
### Viitteet

## Aiheesta muualla
* Haapajoki-Arkkukari kyläyhdistyksen sivut
Jean-Jacques Pierre

**Jean-Jacques Pierre** (s. 23. tammikuuta 1981) on haitilainen jalkapalloilija. Pelipaikaltaan Pierre on puolustaja.

## Seurajoukkueet

Ennen liittymistä nykyiseen seuraansa elokuussa 2007, Pierre edusti Uruguaysta kotoisin olevaa Peñarol Montevideota sekä kotimaansa seuraa Cavaly AS.

## Maajoukkue ura

Pierre oli Haitin alle 21-vuotiaiden jalkapallomaajoukkueen kapteeni, jonka seurauksena hän pelaa nykyisin Haitin jalkapallomaajoukkueessa. Hän teki aikuisten maajoukkue debyytin joulukuussa 2001. Ystävyysottelussa Haiti kohtasi El Salvadorin.
Jiuquanin avaruuskeskus

**[[Jiuquan]]in [[avaruuskeskus]]** on yksi Kiinan kansantasavallan avaruusalusten laukaisukeskuksista. Keskus sijaitsee Gobin autiomaassa Sisä-Mongoliassa. Kiina laukaisi ensimmäisen satelliittinsa Dong Fang Hong I sieltä vuonna 1970 ja siltä alkoi Kiinan ensimmäinen miehitetty lento Shenzhou 5 . Kiina tekee sieltä kaikki miehitettyjen avaruuslentojensa laukaisut. Keskus on osa Dongfengin avaruuskaupunkia.

## Laukaisutornit
* Laukaisualue 2, 3 tornia  
* Laukaisualue 3, 1 torni
* Laukaisualue 2S, 1 torni
* Eteläinen laukaisualue, 1 torni

## Lähteet

## Aiheesta muualla

* Google Maps
* http://www.globalsecurity.org/space/world/china/
Hrvoje Horvat

**Hrvoje Horvat** (s. 22. toukokuuta 1946 Bjelovar) on kroatialainen entinen käsipalloilija ja olympiavoittaja. Hän oli mukana Jugoslavian kultaa voittaneessa joukkueessa Münchenin kesäolympialaisissa 1972. Turnauksessa hän pelasi joukkueensa kaikki kuusi ottelua tehden yhteensä viisitoista maalia.

Horvat oli mukana myös seuraavissa, Montreálin kesäolympialaisissa vuonna 1976. Jugoslavian joukkue sijoittui tuolloin viidenneksi, ja Horvat pelasi täsmälleen kuten edellisessä olympiaturnauksessa: kuusi ottelua ja 15 maalia.

## Lähteet

## Aiheesta muualla
*Hrvoje Horvat – Sports Reference LLC.